Fidži

Fidži, zvanično Republika Fidži, ostrvska je država u Melaneziji, dijelu Okeanije u južnom Tihom okeanu. Smještena je otprilike 2000 km sjeverozapadno od Novog Zelanda. Fidži se sastoji od arhipelaga koji broji više od 330 ostrva, od kojih je otprilike 110 stalno naseljenih i više od 500 manjih ostrva sa ukupnom površinom od 18.300 km². Najudaljenija ostrvska grupa je Ono-i-Lau. Otprilike 87% ukupnog stanovništva od 924.610 živi na dva glavna ostrva, Viti Levu i Vanua Levu. Otprilike tri četvrtine Fidžijaca živi na obalama ostrva Viti Levu, bilo u glavnom gradu Suvi, ili u manjim urbanim središtima kao što su Nadi (gdje je turizam glavna lokalna industrija) ili Lautoka (gdje je dominantna industrija šećerne trske). Unutrašnjost ostrva Viti Levu slabo je naseljena zbog svog terena. Historija Ljudi su živjeli na Fidžiju živjeli od drugog milenijuma pr. n. e. - prvo Austronežani, a kasnije Melanežani, s nešto polinezijskog uticaja. Evropljani su Fidži prvi put posjetili u 17. stoljeću. Godine 1874, nakon kratkog perioda kada je Fidži bio nezavisno kraljevstvo, Britanci su osnovali Koloniju Fidži. Kao krunska kolonija, Fidži je djelovao do 1970., kada je postao nezavisan i poznat kao Dominion Fidži. Godine 1987. vojna vlada koja je preuzela vlast proglasila je republiku nakon niza državnih udara. Frank Bainimarama preuzeo je vlast državnim udarom 2006. Tri godine kasnije Vrhovni sud Fidžija presudio je da je vojna uprava nezakonita. U to je vrijeme predsjednik Ratu Josefa Iloilo, kojeg je vojska zadržala kao nominalnog šefa države, službeno poništio ustav iz 1997. godine i ponovno imenovao Bainimaramoa za privremenog premijera. Nakon višegodišnjih odgoda, 17. septembra 2014. održani su demokratski izbori. Bainimaramova stranka FijiFirst dobila je 59,2% glasova, a međunarodni promatrači izbore su ocijenili vjerodostojnima. Stanovnici 53% stanovništva su kršćani, 38% su hinduisti i 8% muslimani. Službeni jezik je engleski, a govori se i jezik koji nosi naziv isti kao i država. Indijsko stanovništo govori i jezik Fidži Bak (fiji talk). Oko 40% stanovnika su mlađi od 15 godina. Privreda Stanovnici Fidžija se većinom bave poljoprivredom i uzgajaju: kokosov orah, duhan, kafu, šećernu trsku, ananas i kakao. Fidži također posjeduje rudu zlata, 2000. godine se čak izvozilo preko 3000 kilograma godišnje. Fidži je udaljen od velikih gradova, fabrika i industrijskih centara, more je čisto i bogato ribom. Također se i turizam na Fidžiju sve više razvija. Ova ostrva godišnje posjeti od 200 do 400 hiljada turista. Valuta koja se na ovom prostoru koristi su Fidži dolari (FJD). Nezaposlenost je veoma mala i to oko 5% od ukupnog stanovništva. Reference Vanjski linkovi Službena stranica Vlade Fidžija Arhivirano 8. 12. 2020. na Wayback Machine Službena stranica Parlamenta Fidžija Šef države i članovi vlade Arhivirano 24. 3. 2010. na Wayback Machine Opće informacije Fiji na CIA World Factbook Fiji na UCB Libraries GovPubs Fidži na Curlie Putovanje Bulafiji.com Official Fiji Visitors Bureau web stranica The Fiji Times Glavne novine Fidžija Fiji Projekti na Seacology